Conform principalelor concluzii ale raportului, timp de mai mulți ani, s-au produs nereguli grave în compilarea, controlul și raportarea tranzacțiilor financiare și nefinanciare în landul Salzburg, în special prin ascunderea conturilor bancare, a activelor și a finanțării necesare pentru acestea, ceea ce a condus, în ultimă instanță, la ascunderea și raportarea eronată a pasivelor relevante incluse în datoria publică în sensul Tratatului de la Maastricht („datoria Maastricht”). Prin neglijență gravă, normele în materie de contabilitate publică nu au fost respectate, controalele au fost deficitare, tranzacțiile financiare și nefinanciare nu au fost raportate în mod corespunzător, iar recomandările Curții de Conturi din Austria au fost ignorate. În plus, documentația a fost falsificată în mod intenționat, iar informații eronate au fost transmise în mod intenționat autorităților statistice naționale, precum și Curții de Conturi a Austriei (Rechnungshof, denumită în continuare „RH”). Prin urmare, pentru o perioadă de cel puțin cinci ani, Austria a raportat Comisiei (Eurostat) un nivel de datorie publică mai scăzut decât cel real, ceea ce a condus la o prezentare de date eronate privind datoria relevante pentru aplicarea articolelor 121 și 126 din TFUE sau pentru aplicarea protocolului 12 anexat la TUE și la TFUE (și anume, la prezentarea de date eronate privind datoria Austriei în sensul Tratatului de la Maastricht) în temeiul articolului 8 alineatul (1) din Regulamentul (UE) nr. 1173/2011. La sfârșitul anului 2012, prezentarea eronată de date privind datoria publică a Austriei era echivalentă cu 1 192 de milioane EUR.

6.În final, Curtea de Justiție a Uniunii Europene a susținut în mod constant că un stat membru nu poate invoca situații existente în cadrul propriului sistem juridic în scopul de a justifica nerespectarea obligațiilor care rezultă din dreptul UE. În timp ce fiecare stat membru are libertatea de a repartiza competențele legale interne după cum consideră potrivit, nu este mai puțin adevărat că acesta este singurul responsabil în fața Uniunii Europene în temeiul articolului 258 din TFUE pentru respectarea obligațiilor care îi revin în temeiul dreptului UE.

4.Începând cu 13 decembrie 2011, Regulamentul (UE) nr. 1173/2011 privind aplicarea eficientă a supravegherii bugetare în zona euro mandatează Comisia să deschidă anchete în cazul în care există indicii clare de manipulare a datelor statistice, în mod intenționat sau din neglijență gravă. Anumite criterii, proceduri și norme relevante pentru exercitarea acestui mandat au fost stabilite în Decizia delegată nr. 2012/678/UE a Comisiei. În conformitate cu Regulamentul (UE) nr. 1173/2011, astfel de anchete pot conduce la o recomandare din partea Comisiei adresată Consiliului, în sensul aplicării de către Consiliu a unei amenzi asupra statului membru. Amenda recomandată este calculată de Comisie, dar Consiliul are ultimul cuvânt cu privire la aplicarea și cuantumul acesteia. În cazul în care se constată că statul membru a prezentat, în mod intenționat sau din neglijență gravă, date eronate privind propriul deficit public și/sau propria datorie publică, Consiliul poate decide să aplice statului membru respectiv o amendă de până la 0,2 % din PIB.

3.În conformitate cu articolul 3 din Regulamentul (CE) nr. 479/2009 al Consiliului, statele membre raportează de două ori pe an Comisiei (Eurostat) deficitele lor publice reale și preconizate și nivelurile datoriei publice, prima dată înainte de data de 1 aprilie a anului curent (anul n) și a doua oară înainte de data de 1 octombrie a anului n. Datele furnizate în anul n se referă la anii n-1, n-2, n-3 și n-4.

23.Această secțiune furnizează o descriere detaliată a principalelor motive pentru prezentarea eronată a deficitului și datoriei publice austriece care a condus la revizuirea în sens ascendent în cadrul notificării PDE din aprilie 2014, pentru perioada 2010-2012. Această prezentare de date eronate a fost rezultatul raportării incorecte de către landul Salzburg a datelor transmise autorităților statistice naționale cel puțin pe durata anilor respectivi. În plus, această secțiune urmărește stabilirea nivelului de responsabilitate al diferitelor instituții în ceea ce privește raportarea eronată, atât la nivel regional, cât și la nivel național.

21.În plus, cazul specific al unei persoane care era angajat al oficiului de stat al landului Salzburg, dar și fost angajat al LRH este indicat în notele de subsol ale proceselor-verbale, iar declarațiile specifice ale persoanei respective în fosta sa calitate de angajat al LRH nu au fost considerate ca reprezentând opiniile oficiului de stat al landului Salzburg.

20.În plus, Comisia a întocmit procesele-verbale ale reuniunilor și le-a transmis tuturor participanților în vederea revizuirii. Comisia a acceptat toate modificările propuse și introduse în procesele-verbale de către participanți.

19.În plus, în observațiile scrise privind constatările preliminare ale Comisiei, oficiul de stat al landului Salzburg a întrebat de ce declarațiile prezentate de angajații acestuia pe durata reuniunilor dintre Comisie și entitatea respectivă au fost considerate drept declarații prezentate de oficiul de stat al landului Salzburg. În acest context, trebuie reamintită împuternicirea acordată Comisiei pentru a investiga presupusele prezentări de date eronate în temeiul articolului 8 din Regulamentul (UE) nr. 1173/2011, precum și faptul că modalitățile acestor investigații sunt definite în Decizia delegată 2012/678 a Comisiei și includ solicitări de informații din partea oricărei entități guvernamentale implicate direct sau indirect în compilarea datelor relevante (articolul 3 din decizia menționată). Solicitarea de informații a luat forma unor reuniuni organizate la sfârșitul lunii septembrie 2016 cu entitățile implicate direct sau indirect în compilarea datelor privind deficitul și datoria, iar Comisia trebuie să presupună că opiniile exprimate de reprezentanții și membrii personalului entităților în cauză pe durata reuniunilor exprimă în mod necesar opiniile entităților respective.

15.Citatele care apar în notele finale (notate a, b, c ...) din prezentul raport au fost preluate din procesele-verbale ale reuniunilor respective și reproduc cu exactitate declarațiile prezentate de reprezentanții diferitelor instituții care au fost intervievați.

8.La sfârșitul anului 2012, Curtea de Conturi Federală a Austriei (denumită în continuare „RH”) a lansat un audit al gestiunii financiare a landului Salzburg. Auditul a implicat o verificare mai detaliată a sistemelor de control intern și a gestiunii financiare a landului Salzburg, vizând înregistrarea tranzacțiilor în conturile publice, profilul lor de risc și gestionarea lichidităților aferente. Acesta a urmat unei conferințe de presă susținută de funcționari ai landului Salzburg cu privire la presupusele acțiuni ilicite săvârșite de șefa unității Buget. În plus, auditul a inclus un proces de inventariere cu privire la tranzacțiile financiare deschise ale landului Salzburg la 31 decembrie 2012 și la rezultatele încetării anticipate a operațiunilor financiare, survenită în ultimul trimestru al anului 2012.

39.În plus, Comisia este de opinie că valoarea datoriei pentru 2012, raportată ca date planificate în notificarea PDE din octombrie 2012, a fost de fapt subestimată, de asemenea, cu o datorie de 1 192 de milioane EUR, care a fost dezvăluită în aprilie 2014. Orice altă interpretare ar sugera că autoritățile statistice erau deja conștiente de existența unor astfel de „pasive Maastricht” nedeclarate în octombrie 2012, ceea ce, cu toate acestea, nu reprezintă concluzia anchetei Comisiei.

38.Regulamentul (CE) nr. 479/2009 al Consiliului privind aplicarea Protocolului privind procedura aplicabilă deficitelor excesive anexat la Tratatul de instituire a Comunității Europene este absolut clar în stabilirea faptului că, în contextul PDE, Comisia evaluează numai calitatea datelor efective. În plus, lipsa de calitate a datelor efective poate conduce în final la exprimarea unei rezerve sau la modificarea acestor date de către Comisie.

32.În cazul în care, pentru 2011, suma de 1 050 de milioane EUR raportată la rândul (2) [și detaliată la rândul (2.b)] și suma de 300 de milioane EUR în titluri de valoare, astfel cum sunt indicate în baza de date OeNB pentru fiecare titlu în parte, sunt adăugate la valoarea datoriei raportate la rândul (1), s-ar ajunge la o datorie de 2 126 de milioane EUR. Diferența (166 de milioane EUR) față de datoria estimată de STAT în 2011 (2 293 de milioane EUR) se explică, în principal, prin inconsecvențele în raportarea oficiului de stat al landului Salzburg cu privire la împrumuturile acordate de OeBFA. În cazul unor discrepanțe, STAT a ales în mod consecvent să se bazeze pe informațiile furnizate de OeBFA II . Chiar dacă STAT are posibilitatea de a corecta cifrele din sursele de date la momentul compilării conturilor naționale, acesta nu deține competența de a obliga entitățile să modifice datele raportate III (a se vedea secțiunea 2.3.4 de mai jos).

31.În plus, după primirea informațiilor din partea OeNB, STAT a concluzionat că landul Salzburg s-a autofinanțat în 2010 prin emisiunea de titluri de stat în valoare de 300 de milioane EUR. Chiar dacă o astfel de sumă nu a fost observată în conturile de patrimoniu ale landului Salzburg, STAT a luat decizia de a privilegia sursa de date directă a OeNB (după verificarea încrucișată cu surse suplimentare de date indirecte) și de a include aceste sume în datoria landului Salzburg (a se vedea secțiunea 2.3.5 de mai jos).

40.La fel ca toate landurile Austriei, landul Salzburg are un parlament (Landtag), un guvern al landului (Landesregierung), un guvernator (Landeshauptmann) și un oficiu de stat al landului (Amt der Landesregierung).

41.Landtag este responsabil de legiferarea chestiunilor non-federale pentru land, de monitorizarea aplicării legilor și de alegerea guvernul landului. De asemenea, Landtag supraveghează LRH.

42.LRH este condus de un director numit de Landtag pentru o perioadă de 12 ani, care nu poate fi prelungită. LRH este responsabil de monitorizarea gestionării landului Salzburg și a altor entități juridice controlate de land, precum și a entităților care beneficiază de finanțare publică și a entităților locale cu o populație mai mică de 10 000 de locuitori. Auditurile efectuate de LRH se concentrează pe respectarea legilor, pe exactitatea calculelor și pe eficiența și eficacitatea economică a gestiunii financiare de către oficiul de stat al landului. Rapoartele întocmite de LRH includ principalele constatări, sugestii și recomandări. De asemenea, LRH poate efectua evaluări ulterioare pentru a verifica dacă respectivele entități au pus în practică sugestiile și recomandările. Cu toate acestea, LRH nu poate să impună punerea în aplicare a sugestiilor și recomandărilor sale - principalul său instrument de convingere în acest sens îl constituie rapoartele sale publicate.

43.Landtag numește guvernul landului, care este condus de un guvernator al landului și care deține puterea executivă. În landul Salzburg, guvernul landului este format din șapte membri, fiecare având sub responsabilitatea sa (politică) o serie de departamente ale oficiului de stat al landului. În special, membrul guvernului landului responsabil de afacerile financiare (Finanzreferent) este entitatea supremă de luare de deciziilor privind afacerile financiare, fiind responsabil de asigurarea bunei funcționări a domeniului său de competență și purtând răspunderea finală pentru toate activitățile, realizările și rezultatele gestiunii financiare a landului.

44.În plus, guvernul landului, sub rezerva aprobării de către guvernul federal, numește Landesamtsdirektor, care este directorul oficiului de stat al landului Salzburg. Oficiul de stat al landului Salzburg grupează serviciile administrative ale landului Salzburg și este împărțit în mai multe departamente, care includ Abteilung 8: Finanz– und Vermögensverwaltung (denumit în continuare „departamentul financiar”). În plus, Direcția generală (Landesamdirektion) include, de asemenea, serviciul de audit intern (Interne Revision) și o divizie centrală (Stabstelle).

45.Unitatea Buget (Referat 8/02 – Budgetangelegenheiten), care a jucat un rol important în evenimente (a se vedea secțiunile 2.2 și 2.3), este o unitate a departamentului financiar. Printre altele, unitatea respectivă a fost responsabilă de planificarea financiară pe termen mediu și lung și de gestionarea datoriilor și a investițiilor. În plus, unitatea Buget a avut o influență semnificativă asupra evidenței activelor și tranzacțiilor financiare efectuate de Voranschlagsunwirksame. Până în iulie 2012, unitatea respectivă a avut un șef de unitate, un angajat și un secretar.

46.În plus, în contextul gestiunii financiare a landului Salzburg, a fost instituit un consiliu financiar consultativ (Finanzbeirat) în 2007, cu obiectivul de a supraveghea și a defini strategia pentru departamentul financiar. Acest consiliu consultativ nu a dispus de putere de decizie și a fost responsabil, în principal, de revizuirea anuală a strategiei financiare și de risc a landului Salzburg și, în special, de evaluarea caracterului adecvat al limitelor de risc raportat la capacitatea de risc și a oportunității introducerii unor limite de risc suplimentare. Consiliul și-a bazat deliberările pe informațiile pregătite de unitatea Buget. Pe lângă șeful departamentului financiar, care a condus respectivul consiliu, acesta a inclus, de asemenea, doi consultanți din sectorul privat și doi angajați ai unității Buget (cei din urmă neavând dreptul de vot).

47.În final, unitatea Contabilitate (Referat 8/04 – Landesbuchhaltung) a făcut parte din departamentul financiar și a fost responsabilă de menținerea evidenței conturilor bugetare (Voranschlagswirksame), precum și de conturile extrabugetare (Voranschlagsunwirksame). Până la începutul anului 2007, această unitate era organizată ca departament (Abteilung 14 –Landesbuchhaltung).

2.2.1.Acordarea de puteri

48.În 2006, Landtag a adoptat Legea privind bugetul landului, al cărei articol 4 prevede că „Guvernul landului este împuternicit să răspundă necesităților legate de lichidități, să recurgă la rezervele alocate pentru anumite scopuri, să împrumute lichidități, să contracteze datorii și să efectueze tranzacții financiare derivate pentru a genera venituri suplimentare, în cazul în care preconizează că aceste acțiuni pot conduce la un avantaj economic pentru stat; aceasta include gestionarea activă a activelor financiare pentru Landeswohnbaufonds.” Conform informațiilor furnizate Comisiei, această dispoziție legală a fost introdusă la cererea expresă a șefei unității Buget, iar Landtag a fost de acord cu această cerere V .

49.În plus, în cadrul unui raport pregătit de RH s-a constatat că unității Buget i se acordaseră de facto puteri depline încă din 2002 pentru a utiliza resursele financiare ale landului Salzburg și ale Landeswohnbaufonds, în scopul obținerii unor avantaje economice pentru landul Salzburg. La acel moment, Finanzreferent a acordat directorului departamentului financiar, șefei unității Buget și unui angajat al respectivei unități împuterniciri de a acționa sub semnătură unică pentru a efectua tranzacții financiare prin intermediul Salzburger Landes - Hypothekenbank AG (SLH), vizând un număr amplu de operațiuni. În plus, la 6 februarie 2003, Finanzreferent a acordat acelorași persoane împuternici pentru a efectua și a încheia tranzacții financiare prezentând un risc ridicat cu alte instituții de creditare, pentru o perioadă de timp nedeterminată și pentru sume nelimitate. Celor trei persoane li s-a acordat, de asemenea, competența de a deschide și de a închide conturi bancare. Aceste competențe au fost acordate până la mijlocul lunii iulie 2012, atunci când Finanzreferent al landului Salzburg de la acel moment a retras respectivele competențe ale șefei unității Buget.

50.Pe durata anchetei Comisiei, funcționarii oficiului de stat al landului au explicat că puterile conferite șefei unității Buget nu au fost niciodată contestate, ca urmare a reputației sale excelente VI .

51.În egală măsură, Orientările pentru gestiunea financiară a landului Salzburg, elaborate de Finanzreferent și valabile începând cu 4 iunie 2007, prevedeau că obiectivul investițiilor financiare în instrumente derivate a fost nu numai de a reduce costurile cu dobânzile, ci și de a asigura un venit suplimentar guvernului.

2.2.2.Monitorizarea internă

52.Într-o notă din 2 februarie 2004, Finanzreferent al landului Salzburg a hotărât ca, începând din ziua respectivă, unitatea Buget să înceteze raportarea evidențelor sale privind Voranschlagsunwirksame către unitatea Contabilitate și, în special, să înceteze raportarea investițiilor financiare realizate de unitatea Buget în contextul gestionării VuF (Versorgungs- und Unterstützungsfonds, un fond de pensii al landului Salzburg). Cu toate acestea, astfel cum s-a confirmat în cursul anchetei Comisiei, informațiile care trebuiau să fie raportate de unitatea Buget către unitatea Contabilitate erau „necesare pentru efectuarea activităților de contabilitate în mod adecvat VII ”.

53.Această decizie a fost modificată parțial abia în 2008. Cu toate acestea, astfel cum a declarat oficiul de stat al landului Salzburg pe durata anchetei Comisiei, la 28 septembrie 2016, „(...) anumite tranzacții au fost în continuare scutite de obligațiile de raportare”, inclusiv după 2008.

54.Conform unei declarații prezentate în cursul anchetei Comisiei, decizia din 2004 a fost necesară din cauza faptului că investițiile realizate de unitatea Buget, în special VuF, asigurau, la acel moment, venituri considerabile pentru landul Salzburg VIII , iar tranzacțiile sale complexe necesitau o reacție promptă din partea unității Buget IX . În plus, personalul unității Contabilitate nu era în măsură să monitorizeze tranzacțiile respective din cauza complexității acestora X .

55.De asemenea, Comisia constată că, pe lângă faptul că unitatea Buget a fost scutită de obligația de raportare către unitatea Contabilitate, personalul celei din urmă se afla sub autoritatea șefei unității Buget. Ca o consecință previzibilă a acestei structuri organizaționale, unitatea Contabilitate a acceptat datele astfel cum au fost furnizate. XI

56.În plus, Comisia constată că contabilitatea internă și conturile publice întocmite de oficiul de stat al landului Salzburg, în special de departamentul financiar, au fost scutite de la monitorizarea efectuată de auditul intern începând cu 1999 XII . Potrivit RH, această situație era „contrară normelor comune în domeniul administrației publice” și, în final „a contribuit la apariția unor lacune semnificative legate de controlul în domeniile financiare relevante”.

57.În concluzie, extinderea puterilor conferite unității Buget a landului Salzburg nu a fost însoțită de o creștere paralelă a monitorizării acțiunilor respectivei unități. De fapt, extinderea puterilor conferite unității Buget a fost mai degrabă însoțită de o diminuare a obligațiilor de raportare ale unității respective față de alte unități ale oficiului de stat al landului Salzburg.